ÚRAD VLÁDY SLOVENSKEJ REPUBLIKY
               sekcia vládnej legislatívy

              	      						       	Na rokovanie vlády SR
	              	    						dňa 19. augusta 2004
		              						K materiálu č. 17544/2004
			             					K bodu č.  6

  S T A N O V I S K O
k návrhu zákona o súdoch a o zmene a doplnení niektorých zákonov
_______________________________________________________

 I

Návrh zákona o súdoch a o zmene a doplnení niektorých zákonov  predkladá na rokovanie vlády Slovenskej republiky podpredseda vlády a minister spravodlivosti Slovenskej republiky Daniel Lipšic.	

II

     Predkladaný návrh zákona je súčasťou prebiehajúcej reformy súdnictva. Novým spôsobom upravuje organizáciu a správu súdov. Cieľom návrhu je okrem iného tiež oddelenie výkonu správy súdov a výkonu rozhodovacej činnosti súdov od agendy, ktorá s rozhodovacou činnosťou súdov priamo nesúvisí.			

                                                    III

    Legislatívna rada vlády Slovenskej republiky prerokovala tento návrh zákona 18. augusta 2004, s tým že uplatnila k nemu viacero pripomienok.

     Návrh zákona sa na rokovanie vlády SR predkladá s rozpormi s Generálnou prokuratúrou SR a Združením sudcov Slovenska.

IV

     Sekcia vládnej legislatívy Úradu vlády Slovenskej republiky odporúča vláde návrh zákona o súdoch a o zmene a doplnení niektorých zákonov schváliť po odstránení  rozporov a po zapracovaní nasledovných pripomienok legislatívnej rady vlády:

K čl. I

     K § 2
-v odseku 1 písm. a) a b) termíny "podľa zákonov o občianskom súdnom konaní" a "podľa zákonov o trestnom konaní" preformulovať nasledovne: "podľa predpisov o občianskom súdnom konaní" a "podľa predpisov o trestnom konaní",
-v odseku 1 písm. c)  pri slovách "vo veciach volebných" prehodiť slovosled,
-v odseku 2 vypustiť slová "tento alebo osobitný",
-v odseku 3  za prvou vetou vypustiť bodku a v druhej vete vypustiť slová "Pri tomto rozhodovaní je viazaný právnym poriadkom".

K § 3
-ods. 1 formulovať nasledovne:
„(1) Účastníci konania2) a strany v trestnom konaní3) sú si v konaní pred súdom rovní.“

Poznámky pod čiarou k odkazom č. 2a 3znejú:
„2) Občiansky súdny poriadok.
 3) Trestný poriadok.“. 

Nasledujúce odkazy a poznámky pod čiarou prečíslovať.

-v odseku 2 vypustiť slovo "každého",
-v odseku 4 v prvej vete slová "je určený" nahradiť slovami "bol určený",
-v odseku 6 v druhej vete slovo "zákony" nahradiť slovom "Predpisy" (tiež v ďalšom texte v § 7, 8, 10, 11, 12 a 20),

-v odseku 7 prvú vetu formulovať nasledovne:

„(7) Súdnictvo vykonávajú sudcovia a v trestnoprávnych veciach spolu so sudcami v senátoch aj prísediaci sudcovia z radov občanov (ďalej len „prísediaci“).

-v odseku 9 vypustiť slovo "týmto" a slová "súdnym spisom" uviesť v jednotnom čísle,
-odseky 10 a 11 vypustiť.

     K § 4
-formulovať nasledovne:

„§ 4

           Ochranu poriadku a bezpečnosti v objektoch súdu, nerušený priebeh súdneho konania a ochranu verejného poriadku v blízkosti objektov súdu zabezpečuje Zbor väzenskej a justičnej stráže. Podrobnosti ustanovuje osobitný zákon4).“.

Poznámka k odkazu č. 4 znie:
„4) Zákon č. 4/2001 Z.z. o Zbore väzenskej a justičnej stráže v znení neskorších predpisov.“.  

K § 5 
-vypustiť celý paragraf.

Prečíslovať nasledujúce paragrafy.
 
      K § 6
-v odseku 1  Špeciálny súd uviesť v osobitnom odseku:

„(2) Do sústavy súdov Slovenskej republiky patrí aj Špeciálny súd.“

Doterajší odsek 2 sa označuje ako odsek 3.

K § 7
-doplniť odkazy (tiež v § 9, 14, 37,65, 99)

K §  8 a 9

-	§ 8 a § 9 sa spojí do jedného ustanovenia,
-v novooznačnom odseku 4 vypustiť slová "V správnych veciach" a slovo "Krajské" uviesť s veľkým začiatočným písmenom.

K § 10 
-v odseku 1 písmená d) a e) vypustiť, nanovo označiť zostávajúce písmená f) a g) ako d) a e),
-odsek 3 znie:

„(3) Najvyšší súd dbá o jednotný  výklad a jednotné používanie zákonov a iných všeobecne záväzných právnych predpisov vlastnou rozhodovacou činnosťou a tým, že  prijíma stanoviská k  zjednocovaniu výkladu zákonov a  iných všeobecne záväzných právnych predpisov a zverejňuje právoplatné súdne rozhodnutia zásadného významu v Zbierke stanovísk najvyššieho súdu a rozhodnutí súdov Slovenskej republiky.“.

K § 11 ods. 1
-za slovo veciach sa vkladajú slová „a v iných veciach“

     K §12
-v odseku 5 na konci vety odporúčame slová "v zákone" nahradiť slovom "zákonom".

     K § 13
-ods. 1 formulovať nasledovne:
„(1) Súdnictvo na súde vykonávajú sudcovia a v trestnoprávnych veciach ak tak ustanovuje tento zákon aj prísediaci.“.
-v odseku 2 odporúčame medzi slovami "súdni úradníci" a "zamestnanci súdu" čiarku nahradiť spojkou "a".

K § 15 
-ods. 2  na konci pripojiť slová „vo veciach, v ktorých nekoná a nerozhoduje sudca alebo senát.“.

     K § 17
-v odseku 1 v poslednej vete vypustiť slovo "aspoň", v celom texte
-v odseku 3 písmeno a) znie:  

„a) prerokúva a vyjadruje sa k podnetom sudcov na prijatie stanoviska k zjednocovaniu výkladu zákonov a iných všeobecne záväzných právnych predpisov, ak došlo k výkladovým rozdielnostiam v právoplatných rozhodnutiach senátov alebo samosudcov toho istého grémia,“. 
-v odseku 3 písm. b) vypustiť slovo "zachovania" a používať termín "Súd prvého stupňa Európskych spoločenstiev" (tiež v § 19 ods. 3 a § 23 ods. 3),
-v odseku 3 vypustiť písm. d) a písmená e) a f) označiť ako d) a e),
-v odseku 4 písm. b) vypustiť časť vety za slovom „rozhodovaní“ a za písm. b) vložiť nové písm. c), ktoré znie: "na základe stanoviska grémia podáva podnety na zjednocovanie výkladu zákonov a iných všeobecne záväzných právnych predpisov vyšším súdom", doterajšie písmená c) a d) označiť ako d) a e), 
-v odseku 7 odporúčame vynechať zvratné zámeno "sa".

     K § 19
-odsek 3 písm. a) znie:

„a) prerokúva a vyjadruje sa k podnetom sudcov na prijatie stanoviska k zjednocovaniu výkladu zákonov a iných všeobecne záväzných právnych predpisov, ak došlo k výkladovým rozdielnostiam v právoplatných rozhodnutiach senátov alebo samosudcov toho istého grémia,“. 
-v odseku 5 odporúčame prehodiť slová "úloh niektorých",
-v odseku 7 za slovo "otázky" vložiť slová "týkajúce sa výkladu zákonov a iných všeobecne záväzných právnych predpisov" a slovo "rieši" nahradiť slovom "prerokúva" .

K § 20
-v tretej vete za slovo "skladá" vložiť slovo "aj".

K § 21
-v ods. 1 vypustiť slová "jedného" a "sudcu".

     K § 22
-v odseku 1 písm. b) odporúčame pred slová "sporných medzi kolégiami"  vložiť slovo "otázkach" (tiež v § 23 ods. 4 písm. c),
-v ods. 1 písm. d) a e) slovo "prejednáva" nahradiť slovom "prerokúva",
-v odseku 5 vypustiť druhú vetu a nahradiť ju vetou "Na zasadnutie pléna môže predseda najvyššieho súdu prizvať aj iné osoby.".

K § 23 
-v odseku 1  v tretej vete na konci pripojiť čiarku a slová „ak sudcovia príslušného kolégia nemôžu z dôvodu vylúčenia vo veci konať a rozhodnúť.“,
-v odseku 4 písm. c) vypustiť slovo "záväzného".

     K § 24
-v nadpise slová "súdneho rozhodovania" nahradiť slovami "výkladu a používania zákonov a iných všeobecne záväzných právnych predpisov",
-úvodná veta znie:
„(1) Na zabezpečenie jednotného výkladu a jednotného používania zákonov a iných všeobecne záväzných právnych predpisov najvyšší súd zverejňuje súdne 
rozhodnutia zásadného významu a prijíma stanoviská k  zjednocovaniu výkladu zákonov a  iných všeobecne záväzných právnych predpisov. Na tento účel“
 
-v odseku 2 odporúčame vypustiť slovo "najmä" (tiež v § 25 ods. 1).

K § 25
-v odseku 1 sa slová „jednotného rozhodovania súdov“ nahrádzajú slovami „jednotného výkladu a jednotného používania zákonov a iných všeobecne záväzných právnych predpisov“ ,
-v odseku 1 slová "jednotného rozhodovania súdov" nahradiť slovami "jednotného výkladu zákonov a iných všeobecne záväzných právnych predpisov".

K § 26

-§ 26 znie:

„§ 26

           Podrobnosti o organizácii a činnosti najvyššieho súdu upravuje organizačný poriadok a podrobnosti o rokovaní pléna a kolégií najvyššieho súdu upravuje  rokovací poriadok, ktoré schvaľuje plénum najvyššieho súdu; rokovací poriadok najvyššieho súdu sa vyhlasuje uverejnením v Zbierke zákonov Slovenskej republiky.“.

K § 33
-v odseku 1 slovo "dvojnásobne" nahradiť slovami "na dvojnásobok".

K § 35

-v odseku 2 za slovo "predseda" vložiť slovo "súdu" (tiež v nadpise Druhej hlavy).

K § 36 
-odsek 2 vypustiť a odsek 3 označiť ako odsek 2.

K § 39
-v odseku 8 vypustiť slová "neprejaví záujem o túto funkciu alebo".

K § 41
-v odseku 1 slová "je funkcia predsedu súdu neobsadená" nahradiť slovami "funkcia predsedu súdu nie je obsadená".

     K § 44
-v odseku 2 písm. b) odporúčame pri slove "vykonáva" použiť množné číslo (tiež v ods. 2 písm. d) pri slove "považuje").

K § 46 
-v nadpise za slovo "Predseda" vložiť slová "vojenského súdu" (aj v odseku 1)
-v odseku 2 sa vypustiť slová „§ 38, 39“ a slová „a § 42“.

     K § 47
-v odseku 2 v druhej vete za slovo "súdu" vložiť slová "spomedzi seba“,
-v odseku 2 v poslednej vete sa za slová „predseda súdu“ vkladajú slová „podpredseda súdu“
-v ods. 8 časť druhej vety za bodkočiarkou formulovať nasledovne: "ak sú tieto osoby prizvané na rokovanie sudcovskej rady, predseda sudcovskej rady im na požiadanie udelí slovo.".

     K § 48
-v odseku 3 písm. a) na konci vypustiť slová "jeho členstvo v sudcovskej rade zaniká".

     K § 52
-ods. 2 písmeno g) formulovať nasledovne:

„g) rozvrh  služieb  určujúci  samosudcov alebo senáty a  spôsob  ich zastupovania v prípade ak ide o nemožnosť prideľovania vecí náhodným výberom, ak ide o rozhodovanie o ustanovení obhajcu, o príkaze na zatknutie, o väzbe, o príkaze na domovú prehliadku, o príkaze na odpočúvanie a záznam telekomunikačných činností, o príkaze na vyhotovovanie obrazových,  zvukových alebo iných  záznamov, o príkaze na vyšetrenie duševného stavu, o súhlase na použitie informačno-technických prostriedkov podľa osobitného zákona14) a o predbežnom opatrení podľa osobitného predpisu,“.

-v odseku 3 prvá veta znie: prvá veta znie: „Rozvrh práce spolu so stanoviskom sudcovskej rady sú verejne prístupné.“

     K § 53
-ods. 3 formulovať nasledovne:

„(3) Ak nie je možné prideliť vec náhodným výberom a ide o potrebu pridelenia veci na rozhodnutie bez zbytočného odkladu v prípadoch rozhodovania o ustanovení obhajcu, o príkaze na zatknutie, o väzbe, o príkaze na domovú prehliadku, o príkaze na odpočúvanie a záznam telekomunikačných činností, o príkaze na vyhotovovanie obrazových,  zvukových alebo iných  záznamov o príkaze na vyšetrenie duševného stavu, o súhlase na použitie informačno-technických prostriedkov14), o predbežnom opatrení podľa osobitného zákona a v ďalších prípadoch ustanovených osobitným zákonom veci sa prideľujú v súlade s rozvrhom práce spôsobom určeným v rozvrhu práce tak, aby bola vylúčená možnosť ovplyvňovania pridelenia vecí.“.

-v odseku 4 písm. b) na konci vypustiť slová "v prípade",
-v odseku 6 slová "vec sa pridelí" nahradiť slovami "vec bude pridelená",
-v odseku 7 slová "ak sa vec súdu vráti" nahradiť slovami "ak bude vec súdu vrátená", slová "pridelí sa" nahradiť slovami "bude pridelená",
-v odseku 8 slová "veci sa prideľujú" nahradiť slovami "veci budú prideľované".

K § 56
-v druhej vete vypustiť slovo "Vnútorná" a slovo "revízia" uviesť s veľkým začiatočným písmenom.

K § 57 
-v ods. 5  za slová „z vlastného podnetu“ vložiť slovo „nariadiť“ a slová „na podnet ministra nariadiť“  nahradiť slovami „na podnet ministra nariadia“. 

     K § 58
-v odseku 3 odporúčame medzi slová "pokiaľ nie je" a "uvedené inak" vložiť slová "v tomto zákone".

K § 59
-odseku 2 znie: 
„(2) Oddelenie sa skladá z vedúceho oddelenia, podpredsedu krajského súdu a dvoch ďalších sudcov.“ 

K § 62
-slová „do 3 dní“ sa nahrádzajú slovami „do troch pracovných dní“.

K § 64
-Druhú vetu uviesť ako prvú, druhá veta znie: 
„Sťažnosť na postup súdu môže smerovať proti porušovaniu práva na verejné prerokovanie veci bez zbytočných prieťahov alebo porušovaniu zásad dôstojnosti  súdneho konania sudcami, súdnymi úradníkmi alebo zamestnancami súdu, ktorí plnia úlohy pri výkone súdnictva.“

K § 67
-v odseku 2 na konci vypustiť bodku a doplniť slová "v rámci lehoty podľa odseku 1.".

     K § 68
-v druhej vete odporúčame pred slovo „pre“ vložiť slovo „je“ a za slovom „nedosiahnuteľným“ sa vkladá bodka a zvyšok vety sa vypúšťa

K § 70
-za slovo "vybavovanie" doplniť slovo "sťažnosti".

K § 71
-v odseku 5 slová "ktorej sa týka" nahradiť slovami "voči ktorej smeruje.".

K § 72
-za slovom „obsahu“ sa vkladá bodka a zvyšok vety sa vypúšťa.

K § 73 
-ods. 1 písm. a) bod 3 formulovať nasledovne:

„3. sa spolupodieľa na určovaní obsahovej náplne vzdelávania sudcov,“.

Zároveň sa vypúšťa bod 4 a doterajší bod 5 sa označuje ako bod 4.

K § 74 

-odsek 1 písmeno c) formulovať nasledovne:

„c) vykonáva previerky súdnych spisov a previerky úrovne súdneho konania v súvislosti s výkonom pôsobnosti ministra alebo ministerstva podľa tohto alebo osobitného zákona34).“. 
-v odseku 3 číslovku "60" nahradiť číslovkou "30".

K § 80
-v odseku 1 písm. i) spojku "alebo" nahradiť spojkou "a".

K § 81
-v odseku 4 slová "písomne a" nahradiť slovami "v listinnej forme alebo".

V § 82 
-ods. 1 na konci nad slovo zákon vložiť nový odkaz x) a poznámku pod čiarou k tomuto zákonu formulovať:

„x) Napríklad zákon č. 428/2002 Z.z., zákon Národnej rady Slovenskej republiky č. 171/1993 Z.z. o Policajnom zbore v znení neskorších predpisov, zákon č. 150/2001 Z.z. o daňových orgánoch a ktorým sa mení a dopĺňa zákon č. 440/2000 Z.z. o správach finančnej kontroly v znení zákon č. 182/2002 Z.z., zákon č. 240/2001 Z.z. orgánoch štátnej správy v colníctve v znení neskorších predpisov.“. 
-v ods. 2  za slovo „prístupné“ vložiť bodku a zvyšok vety  vypustiť.

     K § 89
-v druhej vete odporúčame za slovo "krajského" vložiť slovo "súdu".

     K § 94
-v odseku 1 odporúčame slovo "včítane" nahradiť slovom "vrátane". 

K § 95 
-v ods. 1  slová „päť rokov“ nahradiť slovami „dvoch rokov“.

     K § 96
-v odseku 1 slová „1 rok“ nahradiť slovami „šiestich mesiacov“.

 K § 97 
-§ 97 znie:

„§ 97

           (1) Sudcovské rady na krajských súdoch vytvorené podľa doterajších predpisov vykonávajú činnosť sudcovských rád okresných súdov, krajských súdov a kolégií predsedov sudcovských rád do 30. júna 2005.

           (2) Do 30. júna 2005 sa vytvoria na krajských súdoch a okresných súdoch sudcovské rady podľa tohto zákona.“   

     K § 99
-v odseku 1 v tretej vete vypustiť slovo "spravodlivosti" a vypustiť štvrtú vetu.

     K § 100
-v odseku 2  doplniť za slovo "vykonávať" slovo "úkony",
-v odseku 3 vypustiť slová "z vážnych dôvodov".

 K Čl. II:

 vložiť  nový bod 1, ktorý znie:

„1. V § 12 ods. 4 sa na konci vkladá čiarka a slová „ak tento zákon neustanovuje inak.“. 

Doterajšie body 1 až 11 označiť ako body 2 až 12.

K Čl. III:

Dopĺňa sa nový bod 1, ktorý znie:

„1. V § 4 ods. 1 sa nad slovom  „sudcu“ vypúšťa odkaz č. 6 vrátane poznámky pod čiarou.“

Doterajšie body 1 a 2 sa označujú ako body 2 a 3.  

K Čl. VI:
-pri citácií zákona č. 357/2003 doplniť skratku "Z.z.".

K ČL. V:

- v úvodnej vete sa dopĺňajú tieto právne predpisy:

zákon č. 328/2004 Z.z., zákon č. 420/2004 Z.z. a zákon č. 428/2004 Z.z.

K ČL. VI:

-v úvodnej vete sa dopĺňa tento právny predpis:

zákona č. 420/2004 Z.z.

K Čl. XI:
-zrušiť bodku a doplniť slová "okrem § ... ods. 2, ktorý nadobúda účinnosť 1. júla 2005.".

Bratislava 17. augusta 2004
Vypracoval:  Pavel Kanka

                                                                                           Štefan G r m a n
                                                                              generálny riaditeľ
                                                                        sekcie vládnej legislatívy